stanford-oval/wikipedia huggingface dataset:
Muistoja (albumi)

| Muistoja Seppo Hanski |
| --- | --- | --- |

Kokoelmalevyn tiedot
 Julkaistu: 1983
 Formaatti: LP, musiikkikasetti
 Tyylilaji: Iskelmä
 Kesto: 49.10
 Levy-yhtiö: Polarvox
Seppo Hanskin muut julkaisut
|   | Muistoja 1983 |   |
Muistoja on laulaja Seppo Hanskin kokoelma-albumi vuodelta 1983. Albumin on julkaissut Polarvox Oy LP-levynä tai musiikkikasettina sarjatunnuksella LJLP/LJMK 1031.
Levykannen ulkoasun on suunnitellut Antti Heiskala ja kannen valmistaja on Kirjapaino E. Kuronen.
Kappaleet > A-puoli

1. Anneli, Anneli, Anneli - 2:35
2. Isabella - 3:14
3. Painan vain pääni - 3:06
4. Se aito ystävyys - 2:21
5. Kainuun tyttö - 2:26
6. Laula ja tanssi - 3:25
7. Annan ja Pentin laulu - 4:16
8. Muistatko sen - 2:58
Kappaleet > B-puoli

1. Dona Dona - 2:28
2. Ihmisten joukossa - 3:52
3. Suutelen kättänne Madame - 3:25
4. Minä soitan sulle illalla - 2:40
5. Erehdyin kerran - 2:36
6. Tumman rukous - 2:50
7. Muista minua - 3:12
8. Muistojen kukka - 3:46
Luettelo Twicen saamista palkinnoista ja ehdokkuuksista

Twice Dickies Arenalla 2022.
Tämä on luettelo Twicen saamista palkinnoista ja ehdokkuuksista.
Muut huomionosoitukset > Valtiolliset kunnianosoitukset

| Maa | Vuosi | Tunnustus | Viitteet |
| --- | --- | --- | --- |
| Etelä-Korea | 2017 | Kulttuurin, urheilun ja turismin ministeriön kiitos |  |
Huomioita

↑  Hosted by the Hong Kong Asia Pacific International Group and Sunway Records, the Asian Pop Music Awards bases its winners on the "Asian Pop Music Chart" which opened on September 2019.
↑  Honors are given at the Korean Popular Culture and Arts Awards, arranged by the Korea Creative Content Agency and hosted by the Ministry of Culture, Sports and Tourism. This is an annual South Korean government-run award ceremony first held in 2010, which aimed to "honor[s] those who have made a contribution to contemporary pop culture and the arts, including actors, singers, comedians and models."
Käännös suomeksi
Byrknes

| Byrknes |
| --- | --- |

 Byrknes
 Koordinaatit: 60°54′01″N, 4°50′19″E 
Valtio:  Norja
Lääni:  Vestland
Kunta:  Gulen
Pinta-ala:  
 – Maa:  0,5 km²
Väkiluku (2022):  311
 – Väestötiheys:  622 as./km²
Infobox OKVirheellinen NIMI-arvo: 
Byrknes on taajama Gulenin kunnassa Vestlandin läänissä Norjassa. Taajaman pinta-ala on 0,5 neliökilometriä ja asukasluku 311 vuonna 2022.
Aiheesta muualla

Kuvia tai muita tiedostoja aiheesta Byrknes Wikimedia Commonsissa
Life Is Strange: Before the Storm

| Life Is Strange: Before the Storm |
| --- | --- |
Kehittäjä:  Deck Nine
Julkaisija:   Square Enix  Feral Interactive (Linux, macOS) 
Jakelija:  Humble Store, Steam, Microsoft Store, PlayStation Store ja GOG.com
Ohjaaja:   Webb Pickersgill  Chris Floyd 
Tuottaja:   David Lawrence Hein  Zoe Brown 
Suunnittelija:  William Beacham
Käsikirjoittaja:  Zak Garriss
Taiteilija:  Andrew Weatherl
Säveltäjä:  Daughter
Pelisarja:  Life Is Strange
Pelimoottori:  Unity
Julkaistu:   31. elokuuta 2017  Episodi 1 31. elokuuta 2017  Episodi 2 19. lokakuuta 2017  Episodi 3 20. joulukuuta 2017  
Lajityyppi:  seikkailupeli
Pelimuoto:  yksinpeli
Ikäluokitus:   ESRB: M  PEGI: 16 
Alusta:   Android  iOS  Linux  Microsoft Windows  macOS  PlayStation 4  Xbox One 
Jakelumuoto:  Steam, digitaalinen lataus
Lisää peliartikkeleitaVideopelien teemasivulla
Infobox OK      : 
Life Is Strange: Before the Storm on Deck Ninen kehittämä ja Square Enixin julkaisema seikkailupeli, joka on julkaistu vuonna 2017. Peli on julkaistu Microsoft Windowsille, PlayStation 4:lle ja Xbox Onelle. Se julkaistiin syyskuussa 2018 myös macOS:lle, Linuxille, iOS:lle ja Androidille. Se on esiosa Life Is Strangelle ja julkaistiin kolmena episodina, joista ensimmäinen julkaistiin elokuussa 2017 ja viimeinen joulukuussa samana vuonna. Pelissä pelataan 16-vuotiaalla Chloe Pricella ja siinä keskitytään hänen ystävyyteensä Rachel Amberin kanssa. Maaliskuussa 2018 julkaistiin erikoisversio, joka sisältää uusien vaatteiden lisäksi yhden bonusepisodin, jossa pelataan emopelin päähenkilöllä, Max Caulfieldilla.
Remasteroitu versio pelistä julkaistaan osana Life Is Strange: Remastered Collection -pelikokoelmaa 1. helmikuuta 2022.
Pelaaminen

Life Is Strange: Before the Storm on graafinen seikkailu kolmannen persoonan näkökulmasta. Pelaaja ohjaa Chloe Pricea, mutta toisin kuin alkuperäinen Life Is Strange, tähän peliin ei sisälly kykyä kelata aikaa taaksepäin. Before the Stormissa pelaajalla on kuitenkin kyky nimeltä ”takaisinpuhe” (engl. backtalk), jolla pelaaja voi yrittää auttaa Chloen pois epävarmoista tilanteista. Tietyt ”takaisinpuheen” valinnat voivat kuitenkin muuttaa tilanteet pahemmiksi. Pelaaja voi tutkia eri paikkoja ja kommunikoida ei-pelattavien hahmojen kanssa. Jotkut pelaajan tekemät valinnat vaikuttavat myöhemmin pelin juoneen joko väliaikaisesti tai pysyvästi sen loppuun asti.
Tarina

Peli sijoittuu vuoteen 2010, kolme vuotta ennen emopelin tapahtumia. 16-vuotias Chloe Price, Arcadia Bayn asukas ja Blackwellin oppilas, käy läpi hankalia aikoja isänsä Williamin kuoltua ja hyvän ystävänsä Maxine ”Max” Caulfieldin kadottua elämästään. Päihteitä käyttävä ja koulua laiminlyövä nuori nainen saa toruja äidiltään, tämän uudelta miesystävältä Davidilta sekä koulun rehtorilta eikä näy hyvässä valossa monenkaan oppilaan silmissä. Chloen elämä muuttuu kertoheitolla, kun hän ystävystyy Blackwellin suositun oppilaan Rachel Amberin kanssa.
Tarina > Hahmot

Chloe Elizabeth Price on pelin päähenkilö. 16-vuotias, hyvin hankala ja itsepäinen Chloe ei perusta juuri mistään mikä veisi elämässä eteenpäin, kuten koulu. Saa paljon toruja äidiltään ja rehtoriltaan. Suree paljon isänsä kuolemaa ja omaa paljon patoutumia, sekä vihaa äitinsä uutta poikaystävää Davidia. Tutustuu ja (pelaajan valinnoista riippuen) ihastuu Rachel Amberiin.
Maxine ”Max” Caulfield on Chloen entinen paras ystävä. Kaikkosi tämän elämästä muutettuaan perheensä kanssa Seattleen, josta Chloe on tälle vihainen. Max on luonteeltaan tunnollinen ja menestyvä, mutta ”nynny” eikä kovin suosittu. Chloe mainitsee Maxin muutaman kerran pääpelissä, mutta Max itse esiintyy bonusepisodissa.
Rachel Amber on koulun suosituimpia oppilaita, ja mukana näytelmäprojekteissa. Alkaa viettämään aikaa Chloen kanssa, ja ihastuu tähän.
Joyce Price on Chloen äiti, joka ei pidä tyttärensä elämäntyylistä.
David Madsen on Joycen uusi poikaystävä ja Chloen isäpuoli. Vaikka David on ankara eikä Chloe pidä hänestä, hän välittää Chloesta.
Frank Bowers on Chloen huumediileri.
Eliot Hampden on Blackwellin oppilas ja Chloen pitkäaikainen ystävä, joka on (pakkomielteisen) ihastunut Chloeen.
Steph Gingrich on Blackwellin oppilas, joka on kiinnostunut lautapeleistä. Steph on ihastunut Racheliin.
Drew North on Blackwellin oppilas. Kiusaa Nathania ja muita heikompiaan.
Nathan Joshua Prescott on koulun omistavien Prescottien poika.
Victoria Chase on Blackwellin suosituimpia oppilaita.
William Price on Chloen auto-onnettomuudessa kuollut isä. Nähdään takaumissa.
James Amber on Rachelin isä, jonka Rachel näki pettämässä äitiään Seran kanssa tietämättään totuutta. James selittää lopulta kaiken tyttärelleen.
Rose Amber on Rachelin ottoäiti.
Sera Gearhardt on Rachelin äiti. Kärsii huumeongelmista ja jätti Rachelin heitteille tämän ollessa vauva.
Tarina > Juoni > Episodi 1: Awake

Episodi alkaa Chloen saapuessa myllylle, jossa tämän lempiyhtye Firewalk soittaa. Chloe yrittää päästä sisään vartijan ohi lopulta onnistuen, ja sisällä tämä kohtaa t-paitoja myyvän miehen. Paidat maksavat liikaa, joten Chloe voi höynäyttää myyjää laskemalla tämän auton käsijarrun pois sen liukuessa ulos. Chloe varastaa paidan lisäksi valintojen mukaan tukun tämän rahoja, joka vaikuttaa pelin juoneen merkittävästi. Chloe yrittää tunkeutua yleisön läpi eturiviin katsomaan esitystä, mutta vahingossa kaataa oluet erään miehen päälle. Chloe pakenee uhoavaa miestä yläkertaan ja pääsee kuuntelemaan bändiä, kunnes mies tulee uhkailemaan tätä. Yhtäkkiä Blackwellin suosituimpiin oppilaisiin kuuluva Rachel Amber pelastaa Chloen tilanteesta ja vie tämän eturiviin, ja kaksi viettävät elämänsä illan.
Chloe herää huoneestaan, ja menee aamupalalle. Tämä käy sanaharkkaa äitinsä Joycen kanssa, joka pyytää Chloea olemaan ystävällinen tämän uudelle miesystävälle Davidille. David vie Chloen kouluun, ja unissaan Chloe näkee isänsä Williamin kuoleman. Chloe herää Davidin saapuessa koululle. Chloen ystävä, Eliot pyytää häntä katsomaan kanssaan koulun näytelmää. Chloe menee pyytämään ystävältään Stephiltä poltettua CD:tä, ja tämän jälkeen menee koulun oville, kunnes törmää kahteen oppilaaseen, Drewiin ja Nathaniin. Drew kiusaa Nathania, ja halutessaan Chloe voi astua heidän väliinsä. Chloe tapaa jälleen Rachelin joka pyytää tätä tulemaan kanssaan metsäretkelle.
Chloe ja Rachel kapuavat junan tavaravaunuun, ja pelaavat pelejä sekä kuuntelevat musiikkia. Kaksikko hyppää pois junasta, ja jatkaa matkaansa vuorille jossa on tähystyslaite. Ystävykset nauravat ja kommentoivat eri ihmisten tekemisiä laitteen läpi. Chloe huomaa puun alla suutelevan pariskunnan, ja Rachel menee yhtäkkiä hiljaiseksi. Tämä pyytää Chloea varastamaan viereisesltä piknik-pöydältä toisen pariskunnan viinipullon, ja Chloe tekee työtä käskettyä. Myöhemmin kaksikko siirtyy läheiselle kaatopaikalle jossa Rachel vetäytyy omiin oloihinsa. Chloe yrittää auttaa Rachelia joka ei halua puhua, ja Rachel on aikeissa poistua paikalta. Chloe tunnustaa Rachelille että on ystävystynyt/ihastunut tähän eikä halua pilata sitä. Rachel kertoo ettei voi vaikuttaa asiaan ja häipyy, jolloin Chloe suutuksissaan rikkoo kaatopaikan tavaroita ja kohtaa juuri saman auton, jossa tämän isä oli kuollessaan. Chloe saa raivokohtauksen ja lyyhistyy maahan itkemään.
Chloe näkee näyn isästään joka kertoo että Rachel tarvitsee tätä vaikka ei sitä myönnä. Chloen löytäessä Rachelin tämä kertoo että pariskunta joka suuteli puun alla olivat hänen isänsä ja vieras nainen. Chloe ja Rachel sopivat, että lähtevät pois yhdessä Arcadia Baysta. Rachel polttaa omistamansa valokuvan isästään, ja samalla saa aikaan maastopalon. Aamulla palo on saanut aikaan hämmennystä mediassa kuin Arcadia Bayn asukkaissa.
Tarina > Juoni > Episode 2: Brave New World

Chloe ja Rachel joutuvat puhutteluun rehtori Wellsin kanssa, jonka loppuuntulemana Rachel potkitaan näytelmästä ja  Chloe saa potkut koulusta. Samaan aikaan hän saa kuulla äidiltään, että David on muuttamassa tämän luo, mikä saa hänet täysin pois tolaltaan. Hän suuntaa kaatopaikalle, ja alkaa työstämään sieltä löytynyttä autoa jotta saisi sen käyntiin. Pian Chloe saa puhelun Frankilta, joka haluaa velkansa. Chloe lupautuu auttamaan tätä varastamaan rahaa Drewiltä, joka on myös velkaa Frankille. Drewin huoneessa Drew että tämän pikkuveli saapuvat paikalle. Drew pyytää Chloe pitämään huolta veljestään, kun tämä lukitsee oven ja menee takaisin käytävään. Käytävässä Damon Merrick, Frankin työtoveri, pahoinpitelee Drewin pelaajan päätösten mukaan.
Myöhemmin, Chloe menee tapamaan Rachelia saadakseen tämän takaisin mukaan Tempest-näytökseen. Takahuoneessa alun perin Rachelin hahmoa (Prospero) esittävä Victoria Chase kyllästyy kaksikkoon ja häipyy paikalta, jolloin Rachel ottaa roolin haltuunsa. Selviää että erästä toista roolia (Ariel) esittävä Juliet on loukkaantunut, jolloin hahmon paikka jää auki. Rachel suostuttelee Chloen esittämään tätä osaa, vaikka Chloe ei ole niinkään varma asiasta. Chloe esittää osan mallikkaasti improvisoiden ja saa aplodit yleisöltä. Illemmalla Chloe ja Rachel suuntaavat Amberien kotiin keräämään tavaroitaan matkalleen, samalla iloiten. Pelaajan päätösten mukaan kaksikko päätyy suutelemaan tai pysymään ystävinä.
Ambereilla Chloe auttaa perhettä ruoanlaitossa. Ruokapöydässä Rachelin mitta täyttyy isänsä salailuista, ja tämä rikkoo pöydän vaatien tietää totuuden. James lopulta paljastaa mysteerisen naisen olevan Sera, Rachelin biologinen äiti.
Tarina > Juoni > Episode 3: Hell is Empty

Kuultuaan uutiset Rachel kipuaa väsyneenä yläkertaan, Chloen seuratessa tätä. Chloe lupaa Rachelille, että hän järjestää kaiken, ja tämä tulee tapaamaan Seran, vaikka James ei haluaisi päästää Seraa lähellekään Rachelia, koska Sera kärsi huumeriippuvuudesta.
Chloe ottaa yhteyttä Frankiin, ja tapaa tämän myöhemmin kaatopaikalla. Ennen lähtöään Chloe sopii asiansa (pelaajan päätösten mukaan) Davidin kanssa. Kaatopaikalla Chloe saa lopultakin auton käyntiin, ja kohtaa Rachelin. Frank ja yllättäen Damon saapuvat paikalle. Damon uhkailee Chloea veitsellä, mikäli tämä ei jätä Sera-asiaa rauhaan. Rachel pillastuu, ja lyö Damonia laudalla päähän. Chloe jähmettyy pelosta paikalleen, samalla kun Damon iskee Rachelia veitsellä rintaan. Frank pidättelee Damonia ja käskee kaksikon häipyä paikalta. Chloe raahaa Rachelin autoon ja ajaa vie läheiseen sairaalaan. Chloe murtautuu Jamesin työhuoneeseen, johon saapuu myös Eliot. Mustasukkainen Eliot syyttää Rachelia Chloen manipuloinnista ja vaatii Chloeta valitsemaan hänet Rachelin sijaan. Chloe saa selville Jamesin käskeneen Damonin tappaa Seran. Frank hyökkää Damonin kimppuun ja Sera vaatii Chloelle olemaan kertomatta Rachelille totuutta. Chloen palattua sairaalaan, pelaajan on päätettävä kertooko Rachelille kaiken vai suojeleeko häntä totuudelta.
Tarina > Juoni > Farewell

Bonusepisodi sijoittuu aikaan, jolloin 13-vuotias Maxine ”Max” Caulfield epäröi kertoa Chloelle muutostaan perheensä kanssa Seattleen kolmen päivän kuluttua. He löytävät nauhoitteen, jonka he 8-vuotiaina tekivät leikkiessään merirosvoja ja mainitsevat siinä kartan sekä amuletin. Aarre oli heidän jättämänsä aikakapseli, mutta käy ilmi, että Chloen isä William oli siirtänyt aikakapselin ja oman nauhoitteensa säilöön jonnekin muualle. Pelaaja voi päättää, että kertooko tästä Chloelle, mutta tämän jälkeen Chloen äiti Joyce kertoo Williamin joutuneen onnettomuuteen ja kuolleen. Williamin hautajaisten jälkeen Max ja hänen perheensä lopulta lähtevät, mutta Max jätti lähdettyään Chloelle vielä yhden ääniviestin. Viestin sisältö riippuu siitä kertoiko pelaaja episodin alussa Chloelle muutosta Seattleen vai ei.
Ääninäyttelijät

| 0 | 1 | 2 |
| --- | --- | --- |
|  Rhianna DeVries  | … |  Chloe Price   |
|  Kylie Brown  | … |  Rachel Amber   |
|  Bootsie Park  | … |  Joyce Price   |
|  D. W. McCann  | … |  David Madsen, sivuäänet   |
|  Nick Apostolides  | … |  Frank Bowers   |
|  Cameron Quiseng  | … |  Eliot Hampden   |
|  Katy Bentz  | … |  Steph Gingrich   |
|  Dillon Winfrey  | … |  Mikey North   |
|  Trey Hutch  | … |  Drew North   |
|  Caleb Thomas  | … |  Nathan Prescott   |
|  Marcus Oliver  | … |  rehtori Raymond Wells   |
|  Michael Vasque  | … |  Rodney ”Thunder” Sears   |
|  Tanner Gould  | … |  Skip Matthews, sivuäänet   |
|  Casey Leach  | … |  Evan Harris   |
|  Emily Sargent  | … |  Taylor Christensen   |
|  Hailey Hayes  | … |  Samantha Myers   |
|  Theresa Croft  | … |  Victoria Chase   |
|  Gina Dobson  | … |  Michelle Grant   |
|  Chad Skiles  | … |  Justin Williams   |
|  Ike A  | … |  Hayden Jones   |
|  Steve Phelan  | … |  Travis Keaton   |
|  Maura Corsini  | … |  Dana Ward   |
|  Peter D. Michael  | … |  William Price   |
|  Matt VanKleeck  | … |  DJ Stan Stanwick   |
|  Kyle Williams  | … |  Damon Merrick   |
|  Patrick Finerty  | … |  James Amber   |
|  Kelly Handcock  | … |  Rose Amber   |
|  Krystina Tasker  | … |  Juliet Watson   |
|  Robert Omeara  | … |  Sean Prescott   |
|  Andrea Fletcher  | … |  Sera Gearhardt   |
|  Ashly Burch  | … |  Chloe Price (Farewell), Ann Rogers   |
|  Hannah Telle  | … |  Maxine ”Max” Caulfield   |
|  Joe Ochman  | … |  William Price (Farewell)   |
Aiheesta muualla

Life is Strange: Before the Storm MobyGamesissa (englanniksi)
Life Is Strange: Before the Storm Internet Movie Databasessa (englanniksi)
Broadway (katu)

Broadway kartalla.
Broadway on etelä-pohjoissuuntainen katu New Yorkin kaupungissa Yhdysvalloissa. Broadway kulkee Manhattanin ja Bronxin läpi Yonkersiin kaupungin ulkopuolella. Sen varrella sijaitsee useita tunnettuja kohteita, kuten Times Square. Broadwayn varren teatterit tekivät siitä puolestaan yhdysvaltalaisen teatterin synonyymin.
Sijainti

Broadway on pituudeltaan 34 kilometriä. Se alkaa kulkien Manhattanin läpi Bronxiin ja edelleen New Yorkin kaupungista Yonkersiin ja kohti Albanya.
Historia ja kulttuuri

Nykyisen Broadwayn paikalla oli aikanaan weckquasgeek-intiaanien käyttämä kulkureitti, joka kulki pitkin Manhattanin harjannetta. Hollantilaisten saavuttua Manhattanille reitti sai nimen Heere Straat. Heere Straat johti linnoitukselle saaren eteläosassa ja siitä tuli tärkeä Uuden Amsterdamin siirtokuntaa satamaan yhdistävä kauppareitti.
Vuonna 1811 tehtiin uusi suunnitelma New Yorkin ruutukaavasta. Suurin osa nykyistä Broadwaytä jäi kaavan ulkopuolelle ja se kulki edelleen epäsäännöllistä reittiään kaupungin poikki. Vuonna 1899 siihen liitettiin Bloomingdalen ja Kingsbridgen tiet. Vielä 1800-luvulla kadun varsi oli pääosin asuinaluetta.
1900-luvun alkupuolelta lähtien Broadwayn varteen alkoi kasvaa muodikkaita tavarataloja, hotelleja ja pilvenpiirtäjiä. Broadwayn ja pohjois-etelä-suuntaisten puistoteiden yhtymäkohtiin perustettiin puistoja ja aukioita, kuten Columbus Circle, Union Square, Madison Square, Herald Square ja Times Square. Niistä tuli myös New Yorkin metron asemia vuonna 1904. Itä-länsi-suuntaisia katuja laajennettiin.
Ensimmäiset Broadwayn teatterit avattiin jo 1800-luvulla. Broadwayn teatterialue siirtyi katua pitkin kohti pohjoista, kunnes se asettui Times Squaren paikkeille 1900-luvun alussa. Nimi Broadway laajeni sittemmin viittaamaan kaupungin teatteri- ja viihdealaan yleensä. Huippukaudella vuonna 1925 Broadwayn varrella oli 80 teatteria, ja vuosina 1927–1928 esitettiin 280 uutta näytelmää. Teatterit itsessään ovat monessa tapauksessa siirtyneet pois varsinaisen Broadwayn varrelta.
Näkymä Broadwayltä vuonna 2011.
Black’n’Roll

| Black’n’Roll Black River |
| --- | --- | --- |

Studioalbumin tiedot
 Äänitetty : Studio Sonus & Studio Gdansk
 Julkaistu:  21. syyskuuta 2009  26. helmikuuta 2010  20. heinäkuuta 2010
 Tyylilaji: heavy metal, stoner rock
 Kesto: 41.15
 Levy-yhtiö: Mystic Production
Black Riverin muut julkaisut
| Black River 2008 | Black’n’Roll 2009 | Trash 2010 |
Black’n’Roll on puolalaisen stoner rock -yhtye Black Riverin toinen studioalbumi, joka on julkaistu vuonna 2009.
Kappalelista

Barf Bag – 3.46
Isabel – 3.24
Lucky in Hell – 4.46
Black’n’Roll – 2.05
Breaking the Wall – 3.48
Jumping Quenny Flash – 3.25
Too Far Away – 3.53
Loaded Weapon – 3.40
Morphine – 4.50
Like a Bitch – 3.22
Young’n’Drunk – 4.16
Kokoonpano

Maciej Taff – laulu
Kay – kitara, taustalaulu
Art – kitara, taustalaulu
Orion – bassokitara, taustalaulu
Daray – rummut, taustalaulu
Arvostelut

Allmusic:
Imperiumi: 7/10
Teraz Rock:
Aiheesta muualla

Black’n’Roll Discogsissa. (englanniksi)
Albumi Black’n’Roll Encyclopaedia Metallum -sivustolla (englanniksi)
Bolivianpiikkipyrstö

| Bolivianpiikkipyrstö> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Varpuslinnut Passeriformes
Heimo::  Orneerot Furnariidae
Suku::  Kanasterot Asthenes
Laji::  harterti
Kaksiosainen nimi
 Asthenes harterti  (Berlepsch, 1901) 
Synonyymit
 Schizoeaca harterti 
Katso myös
   Bolivianpiikkipyrstö Wikispeciesissä   Bolivianpiikkipyrstö Commonsissa 
Infobox OKNimi-testi OKIUCN-testi OK: 
Bolivianpiikkipyrstö (Asthenes harterti) on orneeroiden heimoon kuuluva varpuslintu.
Levinneisyys

Bolivianpiikkipyrstöä tavataan Boliviassa. Lajia on kuvattu melko yleiseksi, ja se on luokiteltu elinvoimaiseksi.
CISPR

CISPR (ransk. Comité International Spécial des Perturbations Radioélectriques) on kansainvälinen erityisesti radiohäiriöihin keskittynyt IEC:n komitea. CISPR:n laatimat standardit käsittelevät radiohäiriöiden mittalaitteita, mittaustekniikkaa sekä sähkö- ja elektroniikkalaitteiden radiohäiriövaatimuksia.
Aiheesta muualla

IEC CISPR kotisivu (Arkistoitu – Internet Archive) (englanniksi)
Monte Carlon baletti

Monte Carlon baletin esitys.
Monte Carlon baletti (Les Ballets de Monte Carlo) on Monacon kansallisbaletti. Se perustettiin Hannoverin prinsessan toiveesta vuonna 1985.
Baletin johtajana aloittivat Ghislaine Thesmar ja Pierre Lacotte. Jean-Yves Esquerre oli vuosina 1992–1993 taiteellisena johtajana, vuonna 1993 hänet nimitettiin baletin johtajaksi ja koreografiksi. Hän on luonut Monacossa yli 40 balettia joista useat on hyväksytty balettiryhmien ohjelmistoon kansainvälisiin balettitaloihin. Baletin tanssijoiden ryhmään kuuluu noin 50 tanssijaa, ja se kiertää yli 200 päivää vuodessa ulkomailla.
Maassa on myös toinen balettiseurue, Ballet Russe de Monte Carlo.
Aiheesta muualla

Baletin verkkosivu Les Ballets de Monte-Carlo. Viitattu 16.8.2022. (englanniksi)
Parmegiani, Elena: L’affascinante Storia dei Ballets de Monte-Carlo Giornaledelladanza.com.  23.10.2020. Viitattu 16.8.2022. (italiaksi)
Ashley, Elizabeth: Les Ballets de Monte-Carlo’s ‘LAC’: A Swan Lake for darker times Dance Informa Magazine. Viitattu 16.8.2022. (englanniksi)
LAC - Jean-Christophe Maillot Youtube.  6.3.2014. Viitattu 16.8.2022. (englanniksi)
Bạc Liêu (maakunta)

Bạc Liêu Vietnamin kartalla.
Bạc Liêu on  maakunta Vietnamin eteläosassa,  Đồng Bằng Sông Cửu Longin alueella. Sen pääkaupunki on Bạc Liêu. Huhtikuussa 2009 maakunnassa oli noin 856 tuhatta asukasta.
Ranskalaistyylinen rakennus.
Maakunnassa kasvatetaan riisiä ja hedelmäpuita. Se oli tärkeää aluetta ranskalaisten siirtomaa-aikana, joten siellä on eurooppalaistyylisiä huviloita ja palatseja. Rannikolla kasvaa mangrovemetsää.
Pääkaupunki Bạc Liêu sijaitsee 280 km etelään Hồ Chí Minhin kaupungista. Linja-automatka sinne kestää 6 tuntia.
Broken Arrow

Broken Arrow tarkoittaa seuraavia asioita:
Broken Arrow, kaupunki Oklahoman osavaltiossa Yhdysvalloissa
Katkaistu nuoli (Broken Arrow), vuoden 1950 elokuva
Broken Arrow, vuosina 1956–1958 tehty televisiosarja
Broken Arrow – operaatio erämaassa (Broken Arrow), vuoden 1996 elokuva
Broken Arrow, Neil Youngin ja Crazy Horsen albumi
Broken Arrow, Yhdysvaltain asevoimien terminologiassa ydinaseonnettomuutta kuvaava termi.
Myllyjärvi (Jämsä, Lahdenkylä)

| Myllyjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°58′26″N, 25°17′23″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  Myllyoja Viluseen 
Järvinumero:  14.221.1.150
Mittaustietoja
Pinnankorkeus:  110,4 m  
Pituus:  1,1 km  
Leveys:  720 m  
Rantaviiva:  4,063 km  
Pinta-ala:  24,788 ha  
Saaria:  1 
 fiMyllyjärvi 
Myllyjärvi  on Keski-Suomessa Jämsässä Lahdenkylän lähellä sijaitseva järvi.
Maantietoa

Järven pinta-ala on 25 hehtaaria, se on 1,1 kilometriä pitkä ja 700 metriä leveä. Järvellä on kartan mukaan yksi saari.  Sen rantaviivan pituus on 4,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 110,4 metriä mpy.